SL Uradni list Evropske unije C 226/5

Sodba Sodišča (tretji senat) z dne 9. junija 2011 – Territorio Histórico de Vizcaya – Diputación Foral de Vizcaya (C-465/09 P in C-468/09 P), Territorio Histórico de Álava – Diputación Foral de Álava (C-466/09 P in C-469/09 P), Territorio Histórico de Guipúzcoa – Diputación Foral de Guipúzcoa (C-467/09 P in C-470/09 P) proti Evropski komisiji, Comunidad Autónoma del País Vasco – Gobierno Vasco, Comunidad Autónoma de la Rioja, Confederación Empresarial Vasca (Confebask)

(Združene zadeve od C-465/09 P do C-470/09 P) (1)

(Pritožba - Državne pomoči - Ničnostna tožba - Odločitev o začetku formalnega postopka preiskave iz člena 88(2) ES - Sledeče dokončne odločbe, s katerimi je ugotovljena nezdružljivost shem državnih pomoči, ki jih je Španija leta 1993 izvajala v korist nekaterih novoustanovljenih podjetij v provincah Álava, Vizcaya in Guipúzcoa, s skupnim trgom - Oprostitev davka od dohodkov pravnih oseb - Litispendenca - Pojem „dovoljena pomoč“ - Legitimno pričakovanje - Spoštovanje razumnega roka - Neobstoj obvestila)

2011/C 226/07

Jezik postopka: španščina

Stranke

Pritožnice: Territorio Histórico de Vizcaya – Diputación Foral de Vizcaya (C-465/09 P in C-468/09 P), Territorio Histórico de Álava – Diputación Foral de Álava (C-466/09 P in C-469/09 P), Territorio Histórico de Guipúzcoa – Diputación Foral de Guipúzcoa (C-467/09 P in C-470/09 P) (zastopnika: I. Sáenz-Cortabarría Fernández in M. Morales Isasi, odvetnika)

Druge stranke v postopku: Evropska komisija (zastopnika: F. Castillo de la Torre in C. Urraca Caviedes, zastopnika), Comunidad autónoma del País Vasco – Gobierno Vasco (zastopnika: I. Sáenz-Cortabarría Fernández in M. Morales Isasi, odvetnika), Comunidad autónoma de La Rioja (zastopnika: J. Criado Gámez in M. Martínez Aguirre, odvetnika), Confederación Empresarial Vasca (Confebask)

Intervenientka v podporo pritožnic: Kraljevina Španija (zastopnik: N. Díaz Abad)

Predmet

Pritožba, vložena zoper sodbo Sodišča prve stopnje (peti razširjeni senat) z dne 9. septembra 2009 v združenih zadevah Diputación Foral de Álava in drugi proti Komisiji (od T-30/01 do T-32/01 in od T-86/02 do T-88/02), s katero je Sodišče prve stopnje v zadevah od T-30/01 do T-32/01 ustavilo postopek v zvezi s predlogom za razglasitev ničnosti Odločbe Komisije z dne 28. novembra 2000 o začetku postopka iz člena 88(2) ES v zvezi z davčnimi ugodnostmi, ki so bile priznane z določbami, ki so jih sprejele Diputación Foral de Álava, Diputación Foral de Guipúzcoa in Diputación Foral de Vizcaya, v obliki oprostitev davka od dohodkov pravnih oseb za nekatera novonastala podjetja, v zadevah od T-86/02 do T-88/02 pa je zavrnilo predlog za razglasitev ničnosti odločb Komisije 2003/28/ES, 2003/86/ES in 2003/192/ES z dne 20. decembra 2001 o shemi državnih pomoči, ki jo je Španija leta 1993 izvajala v korist nekaterih novoustanovljenih podjetij v provincah Álava (T-86/02), Vizcaya (T-87/02) in Guipúzcoa (T-88/02) (UL 2003, L 17, str. 20, UL 2003, L 40, str. 11, in UL 2003, L 77, str. 1) v obliki oprostitev davka od dohodkov pravnih oseb.

Izrek

1. Pritožbe se zavrnejo.

2. Territorio Histórico de Vizcaya – Diputación Foral de Vizcaya, Territorio Histórico de Álava – Diputación Foral de Álava, Territorio Histórico de Guipúzcoa – Diputación Foral de Guipúzcoa in Comunidad autónoma del País Vasco – Gobierno Vasco se po enakih delih naloži stroške, nastale zaradi teh pritožb.

3. Kraljevina Španija nosi svoje stroške.

(1) UL C 37, 13.2.2011.